Élet a Marsról
Posted 2017. március 14. 23.40
Egy Marsexpedíció az élet nyomaira bukkan a vörös bolygón nem is sejtve, hogy ez a csupa izom, csupa agy szövet létforma irtotta ki az ottani teljes élővilágot - most pedig a Föld felé tart. Jake Gyllenhaal, Ryan Reynolds és Rebecca Ferguson pedig mindent megtesz azért - ha kell, akkor szemlátomást egymást és magukat is feláldozzák -, hogy ne jusson el hozzánk. Vajon sikerrel járnak?
A sokszor látott történetet úgy tűnik, Daniel Espinosa rendező hátborzongató testhorror-effektusokkal és sajátos lénydizájnnal próbálja feldobni, hogy mekkora sikerrel, az március 23-én kiderül. Addig is nézzétek meg a film első felnőtteknek szóló előzetesét, melyben már a pusztító kreatúra is alaposan megmutatja magát.